ખરેખર તો આ જ વાત ‘સ્વ'ની – પોતાની સાથે વાત કરવા જેવું છે. એક કમ્પ્યૂટર પ્રોગ્રામિંગ જેવું જ કહી શકાય કે હું વિચાર ઉત્પન્ન કરી રહી છું કે મોડું થઇ ગયું છે પરંતુ કંઇ વાંધો નહીં, બધું બરાબર છે. આ જ સ્થિતિમાં સંકલ્પ શું ? કેમકે હું પોતે જ મારા સંકલ્પોને ઉત્પન્ન કરી શકું છું. પરંતુ તમારે એ વિચાર કરવાનો છે કે તમારા સંકલ્પોની ગુણવત્તા શું છે? સ્વયંની સાથે આ એક આંતરિક વાર્તાલાપ જ કહી શકાય. તમે અલગ-અલગ વિચાર કરો છો – જેમ કે, આ વ્યક્તિ ખરાબ છે, તેમણે આ નહોતું કરવું જોઇતું, આ વ્યક્તિ સારા છે પરંતુ તેમની પાસે જે છે, તે મારી પાસે નથી વગેરે, વગરે. આ બધી વાતો તમે તમારા મન સાથે જ કરો છો.